Tõsi küll, sellele kõigele eelnes pikk meediaarvustusistung. Juba varakult jäi mulle silma, et vabariiki esindavad  aastapäevakontserdil peaasjalikult meesterahvad. Kuidas nii, nõudsin aru. Eestis on naisi rohkem kui mehi, millest selline ebaproportsionaalne esindatus. Kuni leiti mind lepitav järeldus, et see kontsert kujutab endast kõhutantsu antipoodi - selle asemel, et naised teeksid meesvaatajatele emaseid liigutusi, ronivad mehed lavale, teevad isaseid hääli ja meie, Eesti enamus, vaatame hindavalt pealt.